Die vertoning het egter glad nie vir ’n breë glimlag op die All Black-kaptein, Kieran Read, se gesig gesorg nie.
Nogtans het ’n All Black-span, waarin verskeie naasbestes speelkans gekry het, ’n manier gevind om teen die einde met meer as 20 punte te wen.
Frizell het voor sy provinsiale span, Tasman Mako, se tuisskare gewys hy kan die leemte vul wat die uitge­trede Jerome Kaino gelaat het.
Hy’t nie net in die wyer kanale die verdediging laat bontstaan nie, hy het ook gewys hy is nie lui om donkiewerk by die afbreekpunte te verrig nie.
Die All Blacks se eerste drie het gekom vanweë Frizell se werkverrigting en krag. Hy is ook beloon deur laat in die tweede helfte vir die All Blacks te gaan druk.
Ander uitblinkers was Ardie Savea as baljagter, TJ Perenara het op skrumskakel sy klas gewys en Anton Lienert-Brown was koel soos ’n komkommer toe hy vroeg in die stryd die beseerde Ngani Laumape op binnesenter moes vervang.